CELEX: 62010TN0337
Language: da
Date: 2010-08-17 00:00:00
Title: Sag T-337/10: Sag anlagt den 17. august 2010 — Seatech International m.fl. mod Rådet og Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/46
            
         
      Sag anlagt den 17. august 2010 — Seatech International m.fl. mod Rådet og Kommissionen
      (Sag T-337/10)
      ()
      (2010/C 288/88)
      Processprog: fransk
      
         Parter
      
      
         Sagsøgere: Seatech International Inc. (Cartagena, Colombia), Tuna Atlantic, Ltda (Cartagena) og Comextun, Ltda (Cartagena) (ved avocat F. Foucault)
      
         Sagsøgte: Rådet for Den Europæiske Union og Europa-Kommissionen
      
         Sagsøgernes påstande
      
      
                  —
               
               
                  Annullation af Kommissionens forordning nr. 468/2010 af 28. maj 2010 for så vidt som fartøjet Marta Lucia R heri udpeges som fartøj, der udøver IUU-fiskeri.
               
            
                  —
               
               
                  Annullation af Rådets forordning (EF) nr. 1005/2008 af 29. september 2008, og følgelig annullation af Kommissionens forordning nr. 468/2010 af 28. maj 2010, idet den iværksætter en procedure for udpegning af fartøjer, der udøver IUU-fiskeri, hvorved kontraktionsprincippet og princippet om forbud mod forskelsbehandling tilsidesættes.
               
            
                  —
               
               
                  Det fastslås, at fartøjet Marta Lucia R ikke bedriver IUU-fiskeri.
               
            
         Søgsmålsgrunde og væsentligste argumenter
      
      I den foreliggende sag har sagsøgerne, der ejer og driver fiskefartøjet Mart Lucia R, samt driver virksomhed som opkøbere af fisk, nedlagt påstand om annullation af Kommissionens forordning (EU) nr. 468/2010 af 28. maj 2010 om opstilling af en EU-liste over fartøjer, der udøver ulovligt, urapporteret og ureguleret fiskeri (1) (herefter »EU’s IUU-liste«), hvori fartøjet Mart Lucia R udpeges som et fartøj, der udøver ulovligt, urapporteret og ureguleret fiskeri. Sagsøgerne har ligeledes nedlagt påstand om annullation af Rådets forordning (EF) nr. 1005/2008 (2), der fastsætter proceduren med henblik på udarbejdelsen af EU’s IUU-liste.
      Sagsøgerne har gjort gældende, at fartøjet Marta Lucia R alene blev optaget på IUU-listen for Den Europæiske Union af den grund, at den var optaget på en liste over fartøjer, der anses for at udøve ulovligt, urapporteret og ureguleret fiskeri, der er udarbejdet af Den Interamerikanske Kommission for Tropisk Tunfisk (herefter »CITT’s IUU-liste«).
      Til støtte for sin påstand har sagsøgeren fremsat en række anbringender, bl.a.:
      
                  —
               
               
                  tilsidesættelse af principperne om kontradiktion og retten til forsvar for så vidt som fartøjet Marta Lucia R blev optaget på CITT’s IUU-liste uden en forudgående procedure, der sikrede, at den pågældendes ret til at blive hørt, blev respekteret
               
            
                  —
               
               
                  tilsidesættelse af princippet om forbud mod forskelsbehandling, idet fartøjet Marta Lucia R automatisk blev optaget på EU’s IUU-liste efter optagelsen på CITT’s IUU-liste, mens andre fartøjer, der er aktive på medlemsstaternes område, først blev optaget på EU's IUU-liste efter afholdelse af en kontradiktorisk procedure
               
            
                  —
               
               
                  det forhold, at afgørelserne truffet af Den Interamerikanske Kommission for Tropisk Tunfisk er ulovlige for så vidt som denne kommission har overtrådt grænserne for sin kompetence, idet den alene har til mål at udføre en opgave med information og undersøgelse af mulighederne for bevaring af arten, og ikke har kompetence til at træffe bindende afgørelser, og
               
            
                  —
               
               
                  det forhold, at der ikke er nogen faktiske omstændigheder, der kan lægges til grund for kvalifikationen af fartøjet Marta Lucia R’s virksomhed som ulovligt, urapporteret og ureguleret fiskeri i fællesskabsrettens forstand.
               
            
         (1)  EUT L 131, s. 22.
      
         (2)  Rådets forordning (EF) nr. 1005/2008 af 29.9.2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286, s. 1).